钦定古今图书集成/明伦汇编/闺媛典/第087卷 > 王镀妻梅氏
## 钦定古今图书集成/明伦汇编/闺媛典/第087卷 > 王镀妻梅氏

按《南陵县志》：“梅氏，柏乡王镀妻。归镀及期，镀病殁。既
终服，有劝嫁者，氏剪发以示，立夫兄矿子为后。居七
年，邑富人王炉谋妻之，氏曰：‘岂以色累耶’？”遂引刀刺
左目，炉赂所亲，日延誉左右。矿夺其嗣，发其盖藏困
抑之，将彊致于炉。氏度不可免，遂自经死。事闻，建坊
旌之。